सर्दियों में ट्यूलिप्स में पानी या उर्वरक न डालें, उनको ऐसे ही रहने दें। बहार के समय ट्यूलिप्स अपने आप आकर्षक रंगों में खिलेंगे।  ट्यूलिप्स स्वाभाविक रूप से परिवार्षिक पौधे हैं और हर साल फिर से उगते हैं। किन्तु कई जगहों पर जलवायु और मिट्टी की स्थिति की वजह से उनके लिए दुबारा खिलना मुश्किल होता है इसलिए उन्हें वार्षिक रूप से उगाते हैं। मान लीजिये आप जहाँ रहते हैं वहाँ उनको परिवार्षिक जैसे उगा सकते हैं (जहाँ सूखी गर्मियाँ और ठंडी सर्दियाँ होती हैं) तो नीचे दिए गये संकेतों को पढ़ें। जब ट्यूलिप्स उगने लगें आप उनमें पानी डाल सकते हैं ताकि मिट्टी सूख न जाये। मिट्टी को तर बतर न करें, इससे बल्ब को हानि पहुँच सकती है।  फूल निकलने के बाद भी पौधों में पानी डालते रहें। इस समय जमीन के नीचे अगले साल के लिए उनके बल्ब्स उग रहे होते हैं। पौधों पर पत्तियों और हरियाली को रहने दें जबतक वे स्वयं मुरझाकर खत्म हो जाएँ। सारी पत्तियों के झड़ने के बाद पानी डालना छोड़ दें और जमीन को सूख जाने दें। अब पौधा बल्ब्स को आहार नहीं देता है और ट्यूलिप्स को गर्मियों में सूखा रहने की ज़रूरत होती है। खिलने के तीन हफ्तों बाद, पँखड़ियों के झड़ने से पहले ट्यूलिप्स के मुरझाये हुए फूलों को काटें। नहीं तो पँखड़ियाँ झड़कर पत्तियों में फंसती हैं जिसकी वजह से पौधे में फफूंदी लग जाती है। जमीन के नीचे उग रहे नए बल्ब्स को विकसित करने से पहले ही पौधा खत्म हो जाता है। यदि आप उनको परिवार्षिक जैसे उगाना चाहते हैं तो पतझड़ में बोने के बाद उनमें उर्वरक डालना चाहिए (उसके बाद हर पतझड़ में डालना चाहिए)। उनके लिए कम नाइट्रोजन (low nitrogen) वाला फर्टिलाइज़र जैसे वेल रॉटेड-काओ मैन्यूर (well-rotted cow manure) या कोई खास बल्ब फर्टिलाइज़र इस्तेमाल करें। मान लीजिये आप पतझड़ के समय उर्वरक डालना भूल जाएँ तो आप सर्दियों के अंतिम समय में या बहार के शुरू में जब पहली हरी शाखाएं निकलें तब डाल सकते हैं। एक ज्यादा नाइट्रोजन का (high nitrogen), फास्ट रिलीज़ फर्टिलाइज़र (fast-release fertilizer) इसके लिए सबसे अच्छा है। एक फूलदान में कटे हुए ट्यूलिप्स को ज्यादा दिन रखने के लिए उनकी डंडियों को तिरछा काटें, फिर फूल का ऊपर का दो तिहाई हिस्सा एक अखबार की कीप में लपेटें।  ट्यूलिप्स को ठंडे पानी में एक या दो घंटे छोड़ दें फिर अखबार हटाकर डंडियों को फिर से काटें।  ट्यूलिप्स को एक हफ्ते तक ताज़ा रहना चाहिए
Wait for the tulips to bloom. Follow the correct watering schedule. Clip off the flower heads. Fertilize in fall. Make cut tulips last longer.